Diari Oficial de la Generalitat Valenciana


Sumari del DOGV 9195, del 15-10-2021 (2021/10811)

RESOLUCIÓ de 30 de setembre de 2021, de la consellera de Justícia, Interior i Administració Pública, per la qual es convoquen sis beques per a la realització de pràctiques professionals en la Direcció General de Modernització i Relacions amb l'Administració de Justícia.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10878


Data del document
:   30-09-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 30 de setembre de 2021, de la consellera de Justícia, Interior i Administració Pública, per la qual es convoquen sis beques per a la realització de pràctiques professionals en la Direcció General de Modernització i Relacions amb l'Administració de Justícia. [2021/10985]  
  
Mitjançant l'Ordre 11/2017, de 16 de juny, de la Conselleria de Justícia, Administració Pública, Reformes Democràtiques i Llibertats Públiques, s'aproven les bases reguladores de concessió de beques per a la realització de pràctiques professionals en la Sotssecretaria i en les direccions generals de la Conselleria, publicada en el Diari Oficial de la Generalitat Valenciana de 27 de juny de 2017 (DOGV 8071).  
El punt primer de l'article 4 de l'esmentada ordre estableix que el procediment de concessió de les beques s'iniciarà d'ofici, mitjançant la publicació de la corresponent convocatòria, dictada per la persona titular de la Conselleria.  
Als efectes assenyalats en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, en el preàmbul de l'ordre per la qual s'aproven les bases reguladores esmentades, s'estableix que les beques a concedir no estan subjectes a la política de competència de la Unió Europea en matèria d'ajudes públiques i, per tant, no requereixen notificació a la Comissió Europea, perquè no compleixen els requisits de l'article 107.1 del Tractat de Funcionament de la Unió Europea, ja que en raó de la qualitat de la persona beneficiària i de l'objecte de les beques, aquestes accions subvencionables no afecten la competència, ni els intercanvis comercials entre els estats membres, i tampoc afavoreixen determinades empreses o produccions.  
  
En virtut de l'exposat i de conformitat amb les normes d'aquesta Ordre 11/2017, de 16 de juny, en relació amb els 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
1. Convocar la concessió de sis beques per a la realització de pràctiques professionals en la Direcció General de Modernització i Relacions amb l'Administració de Justícia durant els exercicis 2021-2022 amb les següents titulacions oficials:  
Grup 1: 3 beques per a la llicenciatura o grau en Dret.  
Grup 2: 3 beques per a la llicenciatura o grau en Administració i Direcció d'empreses, llicenciatura en ciències econòmiques i empresarials o grau en Economia o grau en finances i comptabilitat.  
Aquesta convocatòria té per objecte donar suport a la formació complementària, millora i especialització professional, i posar en relació els coneixements adquirits i aquelles noves realitats o perspectives de futur que pogueren derivar-se de la gestió de les polítiques de la Generalitat en les matèries pròpies competència de la Direcció General de Modernització i Relacions amb l'Administració de Justícia.  
Aquesta convocatòria s'ajusta a les normes de l'Ordre 11/2017, de 16 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases reguladores de concessió de beques per a la realització de pràctiques professionals en la Sotssecretaria i en les direccions generals de la Conselleria, publicada en el Diari Oficial de la Generalitat Valenciana número 8071, de 27 de juny de 2017 (d'ara en avant Ordre 11/2017).  
  
Segon. Condicions de la concessió i requisits de les persones sol·licitants  
1. El procediment de concessió d'aquestes beques es tramitarà en règim de concurrència competitiva.  
2. Per a poder beneficiar-se de les beques per a la realització de pràctiques professionals, les persones sol·licitants hauran de complir, en la data de finalització del termini de presentació de sol·licituds, els requisits que determina l'article 2 de l'Ordre 11/2017 i que són els següents:  
a) No ser major de 35 anys i tindre nacionalitat espanyola o la de qualsevol dels estats membres de la Unió Europea.  
b) Estar en possessió de la titulació de llicenciat o graduat en Dret, llicenciat o graduat en Administració i Direcció d'Empreses, llicenciat en ciències econòmiques i empresarials o grau en Economia o graduat en finances i comptabilitat, depenent de la beca a la qual s'opte, sense que hagen transcorregut 5 anys des de la seua obtenció.  
  
c) No haver gaudit de beques de pràctiques professionals en la Generalitat per un període igual o superior a 36 mesos, llevat que resten menys de dos mesos per a la finalització de la beca que s'estiga gaudint o que es concórrega a la mateixa beca que ja s'està gaudint per haver sigut obtinguda en una convocatòria anterior.  
d) No trobar-se incurses en les prohibicions per a obtindre la condició de persona beneficiària establides en l'article 13 de la Llei 38/2003, de 17 de novembre, general de subvencions, la qual cosa s'acreditarà per mitjà de la declaració responsable inclosa en el model de sol·licitud, a  
ccessible en la seu electrònica de la Generalitat (https:// sede.gva.es.).  
e) No patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals, exceptuant el que està disposat en l'article 13, apartat 2, de l'Ordre 11/2017 a l'efecte de dirimir possibles empats.  
f) Disposar de cobertura sanitària.  
g) Qualsevol altre requisit que s'establisca en la normativa aplicable.  
3. Les pràctiques es realitzaran en la seu de la Direcció General de Modernització i Relacions amb l'Administració de Justícia, a la qual correspondrà la direcció tècnica, la supervisió i tutoria de les beques.  
  
Tercer. Finançament  
Les beques es finançaran amb càrrec a la Secció 07 «Justícia, Interior i Administració Pública», Programa 141.10, Direcció General de Modernització i Relacions amb l'Administració de Justícia, codi línia S7941000, corresponent 6.879,78 euros dels pressupostos de la Generalitat per a l'any 2021. En l'exercici 2022 l'import ascendirà a 75.677,58 euros amb càrrec a la dita línia de subvenció i programa, sense perjudici dels increments que es produïsquen en les retribucions del personal del sector públic per a aqueix any i condicionat a l'existència de crèdit adequat i suficient, una vegada aprovat el pressupost de la Generalitat.  
  
  
Quart. Quantia i duració de les beques  
Les condicions econòmiques seran les establides en la Resolució de 5 de febrer de 2021, de la Conselleria d'Hisenda i Model Econòmic, per la qual es va establir per a l'exercici 2021 una quantitat inicial de percepció de 1.088,43 euros bruts mensuals per a cadascuna de les beques sotmeses a l'àmbit d'aplicació del Decret 132/2009, de 7 de setembre, del Consell, pel qual es regula la concessió de beques, més els següents increments que escau aplicar d'acord amb el que es disposa en l'article 17 del mencionat decret.  
En la Resolució esmentada, s'indica així mateix que aquesta quantitat de 1.088,43 euros haurà de ser incrementada, si escau, durant l'exercici 2021, conformement amb el que s'estableix en la disposició transitòria tercera de la Llei 4/2020, de 30 de desembre, de pressupostos de la Generalitat per a l'exercici 2021.  
El Decret llei 9/2021, de 2 de juliol, de modificació de la Llei 4/2020, de 30 de desembre, de pressupostos de la Generalitat, estableix un increment del 0,9 per cent de les retribucions del personal del sector públic. i quedarà, per tant, en 1.098,22 euros la quantitat de percepció de les beques per a la realització de pràctiques professionals. Sobre aquest import haurà de practicar-se la retenció corresponent a compte de l'impost sobre la renda de les persones físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que puguen correspondre.  
  
El període de duració de les beques serà de 12 mesos des de la data que s'indique en la resolució de concessió, sense perjudici de la possibilitat de pròrroga de 12 mesos addicionals, sense necessitat de nova convocatòria, sempre que existisca crèdit adequat i suficient i que l'exercici de l'activitat que s'estiga efectuant així ho requerisca o l'aconselle.  
Cinqué. Termini i forma de presentació de sol·licituds i documentació que ha d'annexar-se  
1. El termini de presentació de sol·licituds serà de 10 dies hàbils a comptar a partir de l'endemà de la publicació de la convocatòria en el Diari Oficial de la Generalitat Valenciana.  
2. La forma de presentació de les sol·licituds i documentació que ha d'adjuntar-se, es realitzarà i s'ajustarà al determinat en l'article 5 de l'Ordre 11/2017.  
3. Sobre la base d'això, les persones aspirants a obtindre una beca presentaran, exclusivament per via electrònica, una única sol·licitud i el currículum, en model normalitzat, que hauran d'emplenar-se obligatòriament i íntegrament.  
De conformitat amb el que es disposa en l'article 8 de l'Ordre 11/2017, els qui concórreguen a aquesta convocatòria no hauran de presentar, en el moment de formalitzar la sol·licitud, cap document per a acreditar els mèrits al·legats en el seu currículum. Tots dos documents seran accessibles des de la seu electrònica de la Generalitat (https://sede.gva.es.), en l'apartat corresponent a beques de la conselleria convocant.  
  
4. Mitjançant l'emplenament d'aquests, les persones sol·licitants obtindran la suma total resultant de l'autobaremació inicial dels mèrits al·legats en el currículum, d'acord amb els criteris establits en l'Ordre 11/2017 per la qual s'aproven les bases reguladores de concessió de les beques.  
5. El formulari de sol·licitud incorporarà una declaració responsable mitjançant la qual la persona sol·licitant manifestarà, sota la seua responsabilitat, que totes les dades recollides en la sol·licitud i en el currículum que adjunta són certes, i que es troba en possessió de la documentació que així ho acredita, la qual quedarà a la disposició de la Generalitat per a la seua comprovació.  
6. Igualment, el formulari de sol·licitud inclourà una autorització perquè l'Administració obtinga directament l'acreditació del compliment de les obligacions tributàries i amb la Seguretat Social, previstes en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, a través de certificats telemàtics, i, en aquest cas, la persona sol·licitant no haurà d'aportar les certificacions corresponents.  
  
7. Per a realitzar la presentació electrònicament, la persona sol·licitant podrà utilitzar els certificats electrònics incorporats al document nacional d'identitat, els certificats electrònics reconeguts i aquells sistemes de signatura electrònica avançada que s'admeten per l'Administració segons la normativa vigent.  
8. La presentació de la sol·licitud es podrà acreditar mitjançant el rebut expedit pel registre electrònic i produirà efectes jurídics per al còmput de terminis des de la data d'entrada consignada en aquest rebut.  
  
9. En el cas que una mateixa persona, dins del termini establit, presentara més d'una sol·licitud, s'entendrà que l'última presentada reemplaça a les anteriors sol·licituds.  
10. La presentació de la sol·licitud comporta l'acceptació per la persona sol·licitant de les bases per les quals es regeix la convocatòria.  
  
Sisé. Criteris de valoració de les sol·licituds  
Les sol·licituds presentades es valoraran conformement amb els criteris de baremació establits en l'article 13 de l'Ordre 11/2017.  
  
Seté. Comissió avaluadora  
1. Les sol·licituds presentades seran valorades per una comissió avaluadora, la composició de conformitat de la qual amb l'article 9 de l'Ordre 11/2017, serà la següent:  
Titulars:  
a) President/a: el/la subdirector/a general d'Entitats Jurídiques i Recursos Materials de la Justícia.  
b) Vocals:  
- El/la cap del Servei de Fundacions i Associacions, que exercirà la Secretaria amb veu i vot.  
- Funcionari del grup A1 destinat en la Subdirecció General d'Entitats Jurídiques i Recursos Materials.  
Suplents:  
a) President/a: el/la subdirector/a general de Modernització i Recursos Humans de Justícia.  
b) Vocals:  
- El/la cap del Servei de Modernització, Planificació i Formació, que exercirà la Secretaria amb veu i vot.  
- Funcionari del grup A1 destinat en la Subdirecció General d'Entitats Jurídiques i Recursos Materials.  
2. Les persones integrants de la comissió podran ser assessorades pel personal tècnic o professional que es considere necessari, que podrà assistir amb veu però sense vot.  
3. La comissió se sotmetrà, quant al seu règim de funcionament, al que es disposa per als òrgans col·legiats en els articles 15 a 22 de la Llei 40/2015, d'1 d'octubre, de règim jurídic del sector públic, en relació amb l'article 18 del Decret 132/2009, de 4 de setembre, del Consell, pel qual es regula la concessió de beques.  
4. La comissió prendrà els acords per majoria simple, s'estendrà acta de les sessions que celebre amb motivació dels acords que adopte i, conclòs el procés de selecció, elevarà la seua proposta, en forma i termini per a la seua resolució, a la persona titular de la Conselleria de Justícia, Interior i Administració Pública.  
5. La comissió s'ajustarà als principis de composició i presència equilibrada entre dones i homes, establits per la Llei orgànica 3/2007, de 22 de març, per a la igualtat efectiva entre homes i dones.  
  
  
Huité. Procediment de concessió  
1. La Comissió Avaluadora, dins dels 15 dies hàbils següents a la terminació del termini de presentació de sol·licituds, es reunirà amb la finalitat de valorar els mèrits presentats i elaborarà una relació de les persones aspirants ordenada d'acord amb la puntuació obtinguda en l'autobaremació.  
2. Seguidament es publicarà, en ordre decreixent, el llistat provisional de puntuacions en la seu electrònica o portal institucional de la Generalitat en internet (https://sede.gva.es) i concedirà un termini de 10 dies hàbils per a presentar al·legacions.  
3. Una vegada resoltes les al·legacions formulades, l'òrgan instructor, a la vista d'això, determinarà el nombre de sol·licitants que hauran de presentar-se per a la realització de l'entrevista prevista en l'article 13 de l'Ordre 11/2017, i es convocarà les persones aspirants que hagen obtingut les 15 millors puntuacions d'acord amb els criteris establits en el barem. Les persones que passen a la fase de l'entrevista estaran obligades a aportar, el mateix dia en què siguen citats, la documentació acreditativa de tots els mèrits perquè puguen ser contrastats in situ.  
  
4. Si la documentació aportada no reunira els requisits exigibles o algun dels mèrits al·legats no poguera acreditar-se, es requeriria a la persona interessada perquè, en el termini màxim i improrrogable de deu dies, aportara o esmenara la documentació, amb indicació expressa que, en cas de no atendre al requeriment efectuat, se la tindrà per desistida en la seua sol·licitud.  
5. L'entrevista tindrà, preferentment, caràcter presencial, i es podrà fer per videoconferència o mitjans similars, en els casos en els quals la Comissió Avaluadora ho considere degudament justificat.  
6. Finalitzat el procés selectiu, la Comissió Avaluadora, en el termini de 10 dies hàbils, elaborarà una proposta motivada de resolució de concessió que contindrà la relació de persones beneficiàries i una borsa de reserva, constituïda per les persones aspirants que havent realitzat l'entrevista no resulten adjudicatàries de les beques, prioritzades per ordre decreixent de puntuació, per a cobrir les vacants que pogueren produir-se durant el període de vigència d'aquelles. Així mateix, s'inclourà una relació dels i les aspirants les sol·licituds de les quals hagen sigut desestimades, indicant les causes que han motivat la seua denegació.  
7. Vista la proposta motivada de resolució formulada per la corresponent Comissió Avaluadora, l'òrgan competent per a resoldre dictarà la resolució de concessió.  
  
Nové. Mitjans de publicació dels diferents tràmits  
Les publicacions de relacions i llistats que determina el procés de selecció s'efectuaran en la seu electrònica o portal institucional de la Generalitat en internet www.gva.es, així com en la pàgina web de la Conselleria de Justícia, Interior i Administració Pública, www. justicia.gva.es.  
  
Desé. Termini de resolució i notificació  
1. La resolució de concessió es publicarà en el Diari Oficial de la Generalitat Valenciana, amb expressió de la convocatòria, programa i crèdit pressupostari al qual s'imputen les beques atorgades, les persones beneficiàries, les quantitats concedides i la finalitat d'aquestes.  
  
2. La publicació de la mencionada resolució produirà els efectes de notificació a les persones interessades, d'acord amb el que es disposa en la Llei 39/2015, de procediment administratiu comú de les administracions públiques, i la informació corresponent s'inserirà en la seu electrònica o portal institucional de la Generalitat a internet www.gva.es, així com a la pàgina web de la Conselleria de Justícia, Interior i Administració Pública, www.justicia.gva.es.  
3. Pel que fa al pagament, justificació, règim d'incompatibilitats aplicables, drets i obligacions de les persones beneficiàries i de l'entitat concedent, la present convocatòria es regeix pel que es disposa en l'Ordre 11/2017.  
4. El termini màxim per a dictar i publicar la resolució de concessió serà de tres mesos, a comptar des de l'endemà de la data de publicació de la convocatòria, sense perjudici que puga ampliar-se en els termes descrits en la Llei 39/2015, d'1 d'octubre, del procediment administratiu comú de les administracions públiques. Conclòs aquest termini, sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
Onzé. Recursos  
La resolució de concessió de les beques exhaureix la via administrativa, i contra aquesta es podrà interposar un recurs potestatiu de reposició davant l'òrgan que la va dictar en el termini d'un mes a comptar des de l'endemà de la publicació, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Dotzé. Entrada en vigor  
La present resolució produirà efectes l'endemà de la seua en el Diari Oficial de la Generalitat Valenciana.  
  
Contra aquesta resolució de convocatòria, que exhaureix la via administrativa, podrà interposar-se, amb caràcter potestatiu, un recurs de reposició davant de la consellera de Justícia, Interior i Administració Pública, en el termini d'un mes a comptar des de l'endemà de la seua publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 30 de setembre de 2021.- La consellera de Justícia, Interior i Administració Pública: Gabriela Bravo Sanestanislao.